ધોરાજીના ઋષિવાડી ખાતે શ્રી બિલેશ્વર મહાદેવ મંદિર ખાતે બપોરે ૩-૦૦ કલાકે વિશાળ પાલખીયાત્રા શિવજીના શણગારોના ફલોટ સાથે નીકળશે. જેમાં કથાકાર પૂ.ભાઇજી હેમેન્દ્રભાઇ જોષી સાથે ભાવિક ભકતજનો જોડાશે. જે પાલખીયાત્રા બીલેશ્વર મહાદેવ મંદિર ખાતેથી પ્રારંભ પીપરવાડી-જુનાગઢ રોડ-બાપુના બાવલા ચોક સ્ટેશન રોડ થઇ આનંદનગર થઇ મંદિર ખાતે પુર્ણ થશે બાદ મહાપ્રસાદ-ભાંગ પ્રસાદ લાવવામાં આવશે. તેમજ શ્રી ચૈતન્ય હનુમાનજી મંદિર આશ્રમ ખાતે શ્રી બટકેશ્વર મહાદેવ મંદિર, પંચનાથ મહાદેવ મંદિર, ભીડભંજન મહાદેવ, રત્નાબાપા મંદિર, નાગનાથ મહાદેવ મંદિર, કોટેશ્વર મહાદેવ મંદિર, શિવાલયોમાં મહાશિવરાત્રી મહોત્સવ સાથેઓમ નમ શિવાયનું મહામંત્ર સાથે નામ ગુંજી ઉઠશે.